***Rolul Agenției Județene pentru Ocuparea Forței de Muncă Argeș în implementarea măsurilor active* pentru stimularea creșterii ocupării forței de muncă ș*i în derularea*  măsurilor de sprijin destinate angajatorilor în contextul situației epidemiologice determinate de răspândirea coronavirusului SARS-CoV-2**

La nivelul județului Argeș, șomajul înregistrat în primul semestru al anului 2021 a avut un trend descendent, la sfârșitul lunii iunie aflându-se în evidențele Agenției Județene pentru Ocuparea Forței de Muncă Argeș 8.706 persoane, din care 4.342 femei.

Din totalul de 8.706 persoane înregistrate, 3.323 erau beneficiari de indemnizaţie de şomaj, iar 5.383 erau șomeri neindemnizați, iar in ceea ce privește mediul de rezidență, 6.929 șomeri proveneau din mediul rural și 2.088 din mediul urban. Comparativ cu aceeași lună a anului precedent, se constată o scădere cu 7,5 p.p. a numărului total de persoane înregistrate dar și o crestere cu 17,43 p.p. față de luna iunie 2019.

Rata șomajului înregistrat la finele lunii iunie a fost de 3,36%, în scădere cu 0,28 p.p. față de aceeași lună a anului 2020 și în creștere cu 0,5 p.p. față de luna iunie 2019.

La data de 30.06.2021, șomerii cu studii gimnaziale aveau ponderea cea mai mare în totalul şomerilor înregistraţi în evidenţele AJOFM Argeș (29,21%), urmați de cei cu studii primare (21,72%) și de cei cu studii liceale sau postliceale (20,06%). Șomerii cu nivel de instruire profesional/arte și meserii reprezintă 17,95% din totalul șomerilor înregistrați, iar cei cu studii superioare 4,9%. Șomerii fără studii reprezintă 6,16% din totalul șomerilor înregistrați.

Structura șomerilor înregistrați pe nivel de ocupabilitate, stabilit prin profilare, se prezintă astfel: 2.285 persoane foarte greu ocupabile, 3.066 greu ocupabile, 2.398 mediu ocupabile și 957 persoane ușor ocupabile.

Situația persoanelor aflate în evidența Agenției Județene pentru Ocuparea Forței de Muncă Argeș în perioada ianuarie-iunie 2021

|  |  |  |  |  |
| --- | --- | --- | --- | --- |
| **Anul**  **2021** | **Nr.total persoane**  **aflate in evidenta**  **AJOFM** | **Rata**  **șomajului**  **%** | **Șomeri indemnizați** | **Șomeri neindemnizați** |
| **Ianuarie** | **9.843** | 3,8 | 4.269 | 5.574 |
| **Februarie** | **9.986** | 3,86 | 4.384 | 5.602 |
| **Martie** | **9.875** | 3,81 | 4.285 | 5.590 |
| **Aprilie** | **9.531** | 3,68 | 4.036 | 5.495 |
| **Mai** | **9.017** | 3,48 | 3.727 | 5.290 |
| **Iunie** | **8.706** | 3,36 | 3.323 | 5.383 |

În urma pandemiei de COVID-19, piața muncii se confruntă cu provocări majore, procesul de recuperare fiind unul lent. Din analiza comparativă a datelor privind înscrierile noi în evidența agenției, pentru anii 2019 și 2020, în anul precedent, în contextul special creat pe piața muncii, s-a constatat o creștere semnificativă la categoria persoanelor provenite din muncă, beneficiare de indemnizație de șomaj (+113,03 p.p.) și o creștere la categoria persoanelor care au solicitat adeverință pentru obținerea venitului minim garantat (+25,85 p.p.).

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Anul** | **Intrari Total** | **Disponibilizari colective** | **Disponibilizari curente de personal** | **Reactivarea de drepturi banesti ale somerilor indemnizati** | **Proaspeti absolventi** | **Reinoiri cereri loc de munca ale somerilor neindemnizati** | **Someri neindemnizati cu adeverinta de venit minim garantat** | **Alte situatii posibile** |
| **2019** | **9137** | **98** | **3132** | **368** | **729** | **1823** | **1377** | **3453** |
| **2020** | **14051** | **912** | **5969** | **544** | **774** | **2892** | **1733** | **3480** |

**În ceea ce privește implementarea măsurilor active cuprinse în Programul de ocupare a forței de muncă** se constată o creștere a numărului de încadrări față de anul 2019. Deși în primul semestru al acestui an șomajul înregistrat este în ușoară scădere față de anul precedent, creșterea ocupării este încă insuficientă pentru compensarea pierderilor.

Dintre facilitățile oferite șomerilor pentru stimularea încadrării în muncă, măsura cea mai accesată rămâne “Completarea veniturilor persoanelor care se încadrează înainte de expirarea indemnizației pentru șomaj”.

|  |  |  |  |  |
| --- | --- | --- | --- | --- |
| **Nr. crt.** | **Tip de masura** | **Realizat la 31.12.2019** | **Realizat la 31.12.2020** | **Realizat la 30.06.2021** |
| **1** | **TOTAL persoane incadrate** | **5,108** | **7,402** | **3,091** |
| **2** | **Completarea veniturilor somerilor care se incadreaza inainte de expirarea indemnizatiei pentru somaj** | **528** | **785** | **347** |
| **3** | **Prime activare pentru somerii neindemnizati** | **68** | **66** | **20** |
| **4** | **Incadrarea prin stimularea mobilitatii fortei de munca, total, din care: rd 7 = rd (7.a +7.b)** | **20** | **10** | **8** |
| **5** | pentru incadrarea la o distanta mai mare de 15 km (prima de incadrare) | **2** | **2** | **-** |
| **6** | Incadrarea intr-o localitate la distanta de peste 50 Km. cu schimbare de domiciliu | **-** | **-** | **-** |
| **7** | prima de relocare | **18** | **8** | **8** |
| **8** | **Acordarea de prima de insertie absolventilor de invatamant** | **15** | **9** | **-** |

Corelând toate datele, putem afirma că mișcările din piața muncii au la bază contextul special creat de pandemie și că la baza redresării au stat măsurile de sprijin oferite angajatorilor, prin subvenționarea locurilor de muncă. Cel mai mare succes l-au înregistrat subvenționarea angajatorilor pentru încadrarea persoanelor cu vârsta peste 45 ani și ucenicia la locul de muncă. Subvenționarea s-a realizat atât din bugetul asigurărilor pentru șomaj cât și din fonduri europene nerambursabile, prin intermediul a șase proiecte în care Agenția Națională pentru Ocuparea Forței de Muncă are calitatea de beneficiar.

Astfel, **în anul 2020** prin implementarea măsurilor privind stimularea angajatorilor pentru încadrarea în muncă a șomerilor, prin subvenționarea locurilor de muncă, conform legislației în vigoare, a fost subvenționată angajarea a **1.715 persoane**, din care:

* Legea 76/2002 -art.85 - șomeri peste 45 ani si tineri NEET’s **- 894** persoane;
* Legea 76/2002 -art. 80 - absolvenți de învățământ – **115** persoane;
* Legea 279/2005 -șomeri cuprinși în programe de ucenicie – **312** persoane;
* OUG 92/2020- tineri 16-29 ani si adulti peste 50 ani – **382** persoane;
* Legea 335/2013- stagiari- **12** persoane.

**In anul 2021**, până la data de 30 iunie, prin implementarea măsurilor privind stimularea angajatorilor pentru încadrarea în muncă a șomerilor, prin subvenționarea locurilor de muncă, conform legislației în vigoare, a fost subvenționată angajarea a **401 persoane**, din care:

* Legea 76/2002 -art.85 - șomeri peste 45 ani si tineri NEET’s **- 278** persoane;
* Legea 279/2005 -șomeri cuprinși în programe de ucenicie – **123** persoane;

Așa cum se cunoaște, începând cu anul 2020, au fost stabilite măsuri în domeniul protecţiei sociale în contextul situaţiei epidemiologice determinate de răspândirea coronavirusului SARS-CoV-2, agențiile pentru ocuparea forței de muncă având un rol foarte important în procesarea și plata acestora. Aceste măsuri au fost:

**OUG nr.30/2020, modificată și completată - Șomajul tehnic**

Indemnizaţiile de care beneficiază salariaţii se stabilesc la 75% din salariul de bază corespunzător locului de muncă ocupat şi se suportă din bugetul asigurărilor pentru şomaj, dar nu mai mult de 75% din câştigul salarial mediu brut prevăzut de Legea bugetului asigurărilor sociale de stat pe anul 2020 nr. 6/2020.(5429 lei).

**Nr. agenți economici Nr. angajați Plăți**

**Anul 2020** **11.899 119.565 213.999.931**

**Anul 2021** **1.329 7.192 10.492.626**

**13.228 126.757 224.492.557**

**OUG nr. 92/2020 - 41,5%**

Conform dispozitiilor art. I alin.(1) din OUG nr.92/2020, incepând cu data de 1 iunie 2020, angajatorii ai căror angajaţi ai căror angajaţi au avut contractele individuale de muncă suspendate în conformitate cu prevederile art. 52 alin. (1) lit. c) din Legea nr. 53/2003 - Codul muncii,în perioada stării de urgenţă sau alertă, beneficiază, pentru o perioadă de trei luni, de decontarea unei părţi din salariu, suportată din bugetul asigurărilor pentru şomaj, reprezentând 41,5% din salariul de bază brut corespunzător locului de muncă ocupat, dar nu mai mult de 41,5% din câştigul salarial mediu brut prevăzut de Legea bugetului asigurărilor sociale de stat pe anul 2020 nr. 6/2020, cu modificările ulterioare.  
Potrivit alin.(2), angajatorii prevăzuţi la alin. (1) au obligaţia menţinerii raporturilor de muncă până la data de 31 decembrie 2020, cu excepţia lucrătorilor sezonieri.

**Nr. agenți economici Nr. angajați Plăți**

**Anul 2020** **8.150 133.358 156.351.705**

**OUG nr. 132/2020 - Kurzarbeit**

Potrivit art. 1 din OUG nr.132/2020, în cazul reducerii temporare a activităţii determinate de instituirea stării de urgenţă/alertă/asediu, în condiţiile legii, angajatorii au posibilitatea reducerii timpului de muncă a salariaţilor cu cel mult 50% din durata prevăzută în contractul individual de muncă. Pe durata reducerii timpului de muncă în condiţiile prevăzute la alin. (1), salariaţii afectaţi de măsură beneficiază de o indemnizaţie de 75% din diferenţa dintre salariul de bază brut prevăzut în contractul individual de muncă şi salariul de bază brut aferent orelor de muncă efectiv prestate ca urmare a reducerii timpului de muncă, în completarea drepturilor salariale cuvenite, calculate la timpul efectiv lucrat.

Incepând cu data de 8 aprilie 2021, angajatorii au posibilitatea reducerii timpului de muncă a salariaţilor cu cel mult 80% din durata prevăzută în contractul individual de muncă, iar salariaţii afectaţi de măsură beneficiază de o indemnizaţie de 75% din salariul de baza brut aferent perioadei de reducere.

**Nr. agenți economici Nr. angajați Plăți**

**Anul 2020**  **43 996 745.047**

**Anul 2021** **308 24.860 21.424.594**

**351 25.856 22.169.641**

**OUG nr. 132/2020 si OUG nr. 220/2020, până la 30 iunie 2021 - 41,5% angajare pe perioada determinata, dar nu mai mult de o perioadă de 3 luni, la alegerea angajatorului**

Pentru angajaţii care încheie contracte individuale de muncă pe perioadă determinată de până la 3 luni, se asigură decontarea unei părţi din salariul acordat acestora, suportată din bugetul asigurărilor pentru şomaj, reprezentând 41,5% din salariul aferent zilelor lucrate în aceste locuri de muncă, pentru o perioadă de lucru de 8 ore/zi, dar nu mai mult de 41,5% din câştigul salarial mediu brut prevăzut de Legea bugetului asigurărilor sociale de stat pe anul 2020 nr. 6/2020, cu modificările şi completările ulterioare, aferent perioadei lucrate.

**Nr. agenți economici Nr. angajați Plăți**

**Anul 2020**  **71 1.595 1.399.569**

**Anul 2021** **476 3.595 3.284.088**

**547 5.190 4.683.657**

**OUG nr. 132/2020 – Activitate în regim de telemuncă**

Potrivit **art. 6,** pentru desfăşurarea **activităţii în regim de telemuncă**, în conformitate cu prevederile Legii nr. 81/2018 privind reglementarea activităţii de telemuncă, se acordă, o singură dată, angajatorilor pentru fiecare telesalariat un sprijin financiar în valoare de 2.500 lei în scopul achiziţionării de pachete de bunuri şi servicii tehnologice necesare desfăşurării activităţii în regim de telemuncă.

Suma se acordă, în ordinea depunerii solicitărilor, până la 31 decembrie 2020, din bugetul asigurărilor de şomaj, prin ANOFM, în limita fondurilor alocate cu această destinaţie, angajatorilor, pentru angajaţii care au lucrat în regim de telemuncă în perioada stării de urgenţă pentru cel puţin 15 zile lucrătoare.

**Nr. agenți economici Nr. angajați Plăți**

**Anul 2020** **46 335 837.500**

**Legea nr. 19/14 martie 2020 privind acordarea unor zile libere părinţilor pentru supravegherea copiilor, în situaţia închiderii temporare a unităţilor de învăţământ si OUG nr. 147/ 28.08.2020**

Conform art.1 alin.(2), prevederile se aplică **părinţilor care îndeplinesc cumulativ următoarele condiţii:**

a) au copii cu vârsta de până la 12 ani, înscrişi în cadrul unei unităţi de învăţământ sau au copii cu dizabilităţi cu vârstă de până la 18 ani (modificata mai tarziu la 26 ani), înscrişi în cadrul unei unităţi de învăţământ;

b) locul de muncă ocupat nu permite munca la domiciliu sau telemunca.

Indemnizaţia pentru fiecare zi liberă acordată în condiţiile art. 1 se plăteşte din capitolul aferent cheltuielilor de personal din bugetul de venituri şi cheltuieli al angajatorului şi este în cuantum de 75% din salariul de bază corespunzător unei zile lucrătoare, dar nu mai mult de corespondentul pe zi a 75% din câştigul salarial mediu brut utilizat la fundamentarea bugetului asigurărilor sociale de stat.

**Nr. agenți economici Nr. angajați Plăți**

**Anul 2020**  **993 3.642 2.436.357**

**Anul 2021** **594 1.679 2.168.376**

**1.587 5.321 4.604.733**

**Director executiv,**

**Nicolae Bădescu**

Începând cu data de 25 mai 2018, Regulamentul (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul General privind Protecția Datelor - RGPD) este aplicat de toate statele Uniunii Europene.

ANOFM a stabilit măsuri tehnice și procedurale, pentru a proteja și pentru a asigura confidențialitatea, integritatea și accesibilitatea datelor dumneavoastră cu caracter personal. Vom preveni utilizarea sau accesul neautorizat şi încălcarea securității datelor cu caracter personal, în conformitate cu legislaţia în vigoare, iar în raportul de colaborare cu instituţia noastră, dumneavoastră aveţi obligaţia de a respecta prevederile Regulamentului (UE) 2016